యమునా నది
యమునా (సంస్కృతం: यमुना) లేదా జమున, జమ్నా ఉత్తర భారతదేశములో గంగానది యొక్క అతిపెద్ద ఉపనది ఇది గంగా నదికి ఎడమవైపున పుట్టి గంగా నదిని కుడివైపు నుండి కలిసే ఏకైక ఉపనది. 1370 కిలోమీటర్ల పొడవున్న ఈ నది భారతదేశపు నదులలో ప్రముఖమైనది, పవిత్రమైనది. హిమాలయ పర్వతశ్రేణులకు చెందిన కాళింది పర్వతంలో యుమునోత్రి అనే స్థలం దీని జన్మ స్థలం. ఋగ్వేదంలో దీన్ని గంగానదితో పాటు దీన్ని గురించిన ప్రస్తావన కూడా ఉంది. దీనికే సూర్య తనయ అనీ సమానశ్వాస అనే పేర్లు కూడా ఉన్నాయి.
భాగవత పురాణంలో శ్రీకృష్ణుని బాల్యంలో చాలా చోట్ల దీని ప్రస్తావన ఉంది. కృష్ణుని తండ్రియైన వాసుదేవుడు కంసుని బారినుంచి తన కుమారుడిన కాపాడటానికి ఈ నదిని దాటవలసి వస్తే అది రెండు పాయలుగా చీలి దారి ఇచ్చిందని ఉటంకించబడి ఉంది.
భరతుడు, అంబరీషుడు, శంతనుడు మొదలైన చక్రవర్తులు ఈ నది ఒడ్డున ఎన్నో పుణ్యకార్యాలు నిర్వర్తించారు.అగస్త్య మహర్షి కూడా దీని ఒడ్డున పూజాదికాలు నిర్వహించేవాడని హిందూ పురాణాలు తెలియజేస్తున్నాయి.
హమీర్‌పూర్
ఉత్తర ప్రదేశ్ రాష్ట్ర 71 జిల్లాలలో హమీర్‌పూర్ జిల్లా (హిందీ: हमीरपुर जिला) ఒకటి. హమీర్‌పూర్ పట్టణం జిల్లాకేంద్రంగా ఉంది. హమీర్‌పూర్ జిల్లా చిత్రకూట్ డివిషన్‌లో భాగంగా ఉంది.
జిల్లావైశాల్యం 4,121 చ.కి.మీ.2001 గణాంకాలను అనుసరించి జిల్లా జనసంఖ్య 1,042,374. 2011 గణాంకాలను అనుసరించి ఉత్తర ప్రదేశ్ రాష్ట్ర జిల్లాలలో జనసంఖ్యాపరంగా హమీర్‌పూర్ జిల్లా అత్యల్ప జనసంఖ్య కలిగిన జిల్లాలలో 3వదిగా గుర్తించబడింది. మొదటి 2 స్థానాలలో మహోబా మరియు చిత్రకూట్ జిల్లాలు ఉన్నాయి.
జిల్లా నుండి కొంత భూభాగం వేరుచేసి ఈ జిల్లా రూపొందించబడింది. జిల్లాలో యమునా మరియు బెత్వా నదులు ప్రవహిస్తున్నాయి. బెత్వా నదీతీరంలోని ఇసుకను ఉత్తర ప్రదేశ్ లోని పలు ప్రాంతాలకు ఎగుమతి చేయబడుతుంది.